钦定古今图书集成/明伦汇编/官常典/第066卷 > 桂阳恭侯义融
## 钦定古今图书集成/明伦汇编/官常典/第066卷 > 桂阳恭侯义融

按《宋书长沙景王传》，“义欣弟义庆，出继临川烈武王
道规。义庆弟义融，永初元年，封桂阳县侯，食邑千户。
凡王子为侯者，食邑皆千户。义融历位左卫军，领太
子中庶子，五兵尚书，领军有质干，善于用短楯。元嘉
十八年卒，追赠车骑将军，谥曰恭侯。子孝侯觊嗣，官
至太子翊军校尉，为元凶所杀。世祖即位，追赠散骑”
常侍。无子，弟袭，以子晃继封。昇明二年，与员外散骑
侍郎安成戢仁祖、荒人王武连、羽林副彭元儁等谋
反，国除。